El ferri de Gandia a Eivissa supera els 40.000 passatgers en la seua segona temporada
25 octubre 2018

## El ferri de Gandia a Eivissa supera els 40.000 passatgers en la seua segona temporada25 octubre 2018Última actualització: 14 juliol 2025

![](../gestion/img/AOR_5151_.jpg)  
  

L'alcaldessa de Gandia i màxima responsable en matèria turística de la ciutat, **Diana Morant**, ha valorat aquest matí els resultats que ha obtingut la companyia Trasmediterranea durant la seua segona temporada a la nostra ciutat.  
  
Unes xifres que indiquen que la naviliera ha augmentat en un 21% el nombre de passatgers durant aquesta campanya fins a arribar als 40.351 usuaris.  
  
"_És una notícia molt satisfactòria_" ha declarat l'alcaldessa qui ha indicat que "_l'aposta de Trasmediterranea per Gandia ha estat encertada. Gandia és una ciutat que funciona, que respon positivament a les inversions privades". "L'any passat la línia marítima va suposar un retorn per a la ciutat de 6 milions d'euros i aquest any la xifra és superior_".  
  
Diana Morant s'ha reafirmat en la predisposició de l'actual executiu per seguir col·laborant perquè la línia continue assentant-se a la nostra ciutat, i recordat que de manera conjunta s'ha acudit a Fitur i altres Fires turístiques per promocionar-nos, s'han organitzat Fam Ttrips i fins i tot es va celebrar la presentació a Espanya de la pel·lícula Hotel Transsilvània 3. "T_otes aquestes accions conjuntes ens han ajudat a convertir aquesta línia que ens uneix amb les Illes Balears en la favorita entre els seus clients_".